钦定古今图书集成/明伦汇编/氏族典/第337卷 > 刘孝忠
## 钦定古今图书集成/明伦汇编/氏族典/第337卷 > 刘孝忠

按《宋史刘孝忠传》：“孝忠，并州太原人。母病，经三年，孝
忠割股肉，断左乳以食母。母病心痛剧，孝忠然火掌
中，代母受痛，母寻愈。后数岁，母死，孝忠佣为富家奴，
得钱以葬。富家知其孝行，养为己子。后养父两目失
明，孝忠为舐之，经七日，复能视。以亲故事佛谨，尝于
像前割双股肉，注油创中，然灯一昼夜。刘钧闻而召”
见，给以衣服、钱帛、银鞍勒马，署宣陵副使。开宝二年，
太祖亲征太原，召见慰谕。